Johan van Lill praat met dr. Renate Schoeman, 'n psigiater, oor ADHD en hoe ouers moet dink oor die medisyne wat hiervoor voorgeskryf word. Wat is die regte prosedure om te volg om 'n diagnose te maak?
Anton Tjechof, Russiese dokter en dramaturg en kenner van die mens en sy pyne, gee vir ons met Ou Wyntoon en die Weerlose Kreatuur 'n kykie in die geesteslandskap van 'n jiglyer. Kistoenof, die bankbestuurder, het hom die vorige aand vergryp aan te veel rooiwyn, en dra nou die gevolge van sy vergryping. Sy lyding word haas ondraaglik wanneer 'n 'weerlose' kliënt met onredelike eise haar opwagting by die bank maak. Dié 'weerlose kreatuur' word deur Esther von Waltsleben gespeel. Pochatkin, die jong bankassistent met 'n versigtige houding, word vertolk deur Jan-Hendrik Opperman. En Johann Nel gee lewe aan Kistoenof, Ou Wyntoon. Cassi Lowers versorg die produksie tegnies.
Hierdie RSG-produksie is moontlik gemaak deur 'n borgskap van die Nasionale Kunsteraad.
Diversiteit en erfenis is in die Kompas-kollig. Tenita Kidelo gesels met Lynthia Julius oor haar debuutbundel DIE KROES, en hoe dit identiteit en erfenis vasvang. Tenita gesels ook met 'n paar jongmense om uit te vind wat erfenis en diversiteit vir hulle beteken.
DIE CHINESE GEMEENSKAP IN SUID-AFRIKA deur Jacqui January
Die Chinese gemeenskap in Suid-Afrika is al ouer as 300 jaar. Hulle het 'n manier om hulle te vestig met 'n eiesoortige kultuur van ekonomie en leefstyl. Dié eeue oue kultuur is ingeweef in 'n Westerse kultuur, en is ook deel van die reënboognasie se lief en leed.
Meer as 200 jaar nadat Jane Austen se roman PRIDE AND PREJUDICE verskyn het, word dit steeds wêreldwyd gelees, en dien dit as inspirasie vir Hollywood. Leon van Nierop gesels oor wat rolprentmakers al alles met Jane Austen se boek gedoen het, terwyl Ilse Salzwedel gesels oor die skrywer se lewe en werk.
Luister na 'n wiegelied van Stephen Reynolds, 'n lieder van Chopin en Karl Jenkins se Over the Stone.